open-index/open-wikipedia-markdown huggingface dataset:
Knallgode låter

***Knallgode låter*** er et musikkalbum med slagerartisten Rita Engebretsen, utgitt i 1987. 

Plata er det andre soloalbumet til Engebretsen, kjent fra plateserien ''Frem fra Glemselen'' hvor hun synger sammen med Helge Borglund.  

De fleste låtene på albumet er oversatte amerikanske slagermelodier, men også enkelte norske klassikere som Arne Bendiksens «I dag har jeg brent mine kjærlighetsbrev» og en norsk versjon av svenske «Åpne landskap».  

Platen ble utgitt som LP og kassett av Arne Bendiksen i 1987 på selskapet Gary Helders Trading. Den fikk litt omtale i media og ukeblad, og solgte rundt 5000 eksemplarer. Dette var den siste platen fra Rita Engebretsen på 10 år. 

*[[Frem fra Glemselen|Frem fra glemselen]]*-serien ble lagt død av PolyGram Records etter utgivelsen av *[[Frem fra Glemselen kap.17]]*, og Rita Engebretsen forsvant fra rampelyset før hun i 1997 dukket opp igjen med *[[Frem fra Glemselen kap.18|Frem fra Glemselen kap.18 Fortsettelsen]]*, på nytt sammen med Helge Borglund.

*Knallgode låter* ble re-utgitt på Triola i 2008 som CD og mp3, med sporlisten i en annen rekkefølge.

## Sporliste
#«Kjære John» (Grimes / Arne Bendiksen)
#«Der gresset er det grønneste på jord» (Curly Putman / Arne Bendiksen)
#«Falske roser» (Fred Spelman / Arne Bendiksen)
#«I dag har jeg brent mine kjærlighetsbrev» (Arne Bendiksen)
#«Har jeg sagt deg alt jeg ville si deg» (Scott Wiseman / Henry Skilbred)
#«Regniga natt» (Harald Pettersen / Thor G. Norås)
#«Sammen for alltid» (Joaquin Pietro / Arne Bendiksen)
#«Send meg den puten som vi delte» (Hank Locklin / Arne Bendiksen)
#«Du er min kjærlighet» (Dallas Frazier / Arne Bendiksen)
#«Bonde ifra bygda» (Merle Haggard / Arne Bendiksen)
#«Åpne landskap» (Ulf Lundell / Per Johan Skjærstad
#«Det er klart det hender iblant» (Howard Greenfield / Arne Bendiksen)

## Andre medvirkende
*Produsent: Arne Bendiksen
*Design: PR consult
*Teknikere: R. Kjernet, H.Aarstad

## Utgivelser
* 1987 LP/MC Gary Helders Trading Sandy GHLP 102
* 2008 CD/Mp3 Arne Bendiksen Records ABM 102

## Referanser
Fredrick Howard

**Frederick P. N. Howard** (født 1979) er en norsk film- og TV-produsent, tilknyttet produksjonsselskapet Storm Films og har vært produsent på flere norske filmer. Howard er også serieskaper av barne- og ungdomsserien *Vikingskool*.

## Karriere
Howard er produsent og medeier i Storm Films 

Howard har vært medprodusent på *[[Tre nøtter til Askepott (2021)|Tre nøtter til Askepott]],*  *[[Julekongen – Full rustning]],* og *Dragon Girl* (2020).

Han er stipendiat ved Den norske filmskolen.  

## Utvalgt filmografi
; Langfilm
* *Julekongen – Full rustning* (2015) – produsent (Storm Films).
* *Dragon Girl* (*Dragevokterens jul*, 2020) – produsent (samproduksjon).
* *Tre nøtter til Askepott* (2021) – produsent (Storm Films).
* *Full dekning* (2022) – produsentlag/Storm Films 

; TV og animasjon
* *Vikingskool* (2022) – medskaper

## Referanser


## Eksterne lenker
* Storm Films – About us (offisiell side)
* Storm Films – European Producers Club
* Radio Prague: «Three Wishes for Cinderella…» (intervju med Howard, 21.12.2021)
Bygningsfysikk

**Bygningsfysikk** er de fysiske prosessene knyttet til varme-, luft- og fukttransport i en bygning. Typiske bygningsfysiske problemstillinger er varmeisolering av bygninger, lufttetthet og fuktsikring mot vanndamp og fritt vann. Akustikk og brann er også fysiske prosesser som hører inn under bygningsfysikk, men disse fagene er vanligvis skilt ut som egne fag da de er forholdsvis kompliserte og omfattende. Hensikten med bygningsfysikk som fag er å øke kompetansen omkring de ulike fysiske prosessene i en bygning blant annet for å redusere risikoen for byggskader.
Melissa Etheridge

**Melissa Lou Etheridge** (født 1961) er en amerikansk Grammy- og Oscar-vinnende sanger og låtskriver.

Hun er kjent for sine tekster, sin popbaserte folk-rock, og hese vokal. Hun har vært et homoikon og en homoaktivist siden hun kom ut av skapet i januar 1993.

Hun vant Grammy i kategorien «Best Rock Vocal Performance, Female» for sangene *Ain't It Heavy* (1993) og «Come to My Window» (1995). I 2007 vant hun en Oscar for beste sang med sangen «I Need To Wake Up» fra dokumentaren *[[An Inconvenient Truth]]*.

## Diskografi
* 1988 - Melissa Etheridge
* 1989 - Brave and Crazy
* 1992 - Never Enough
* 1993 - Yes I Am
* 1995 - Your Little Secret
* 1999 - Breakdown
* 2001 - Skin
* 2004 - Lucky
* 2007 - The Awakening
* 2007 - The Awakening Live
* 2008 - A New Thought for Christmas
* 2010 - Fearless Love
* 2012 - 4th Street Feeling
* 2014 - This Is M.E.
* 2015 - A Little Bit Of Me: Live in L.A.
* 2016 - Memphis Rock and Soul

## Referanser


## Eksterne lenker
* 
* 
* 
*
Hollow Man

***Hollow Man*** er en amerikansk science fiction-thriller fra 2000 regissert av Paul Verhoeven. Hovedrollene spilles av Elisabeth Shue, Kevin Bacon og Josh Brolin. Filmen er inspirert av H. G. Wells' roman *[[Den usynlige mann]]* fra 1897.

*Hollow Man* ble relativt dårlig mottatt av kritikerne, men ble en moderat publikumssuksess. Den vant en Saturn Award for beste spesialeffekter og publikumsprisen ved Locarno International Film Festival. Den ble nominert til en Oscar for sine visuelle effekter.

Den fikk en mindre kjent oppfølger med Christian Slater som ble lansert på video i 2006.

## Handling
Forskeren Sebastian Caine er et geni som oppfinner et usynlighetsserum og bruker seg selv som prøvekanin. Caine lykkes i å gjøre seg selv usynlig, men endrer etterhvert personlighet og ender opp som en livsfarlig drapsmann. Han blir forsøkt stoppet av de andre i det topphemmelige forskningsteamet, men de for erfare at det er vanskelig å få has på noen som er usynlig.

## Om filmen
;Mottakelse
Filmen ble relativt dårlig mottatt av filmkritikerne, noe som gjenspeiles i at den kun har fått 24 % på Metacritic og bare 28 % på Rotten Tomatoes. Den amerikanske filmkritikeren Roger Ebert gav den to av fire stjerner og skrev blant annet at: «*At some kind of mechanical level I suppose the movie works. But it brings nothing to the party except the most simplistic elements*».

Dagbladets anmelder gav den terningkast to og skrev følgende: «*Kevin er hul og ond i en film med stilige effekter, men lite ellers. Effektene er gode. Men å bedømme en film etter slikt nå til dags er, for å sitere en amerikansk anmelder, som å lese en bok og så skryte av innbindingen*». VGs anmelder, Jon Selås, gav den også terningkast to og skrev: «*"Hollow Man" er en oppfinnsom teknisk oppvisning av skrekkens filmeffekter Punktum*».

;Popularitet
*Hollow Man* ble en moderat publikumssuksess. Den innbrakte 190,2 millioner dollar på verdensbasis, hvorav 73,2 millioner i USA.

**Priser**

Den vant en Saturn Award i klassen beste spesialeffekter og publikumsprisen ved Locarno International Film Festival. Den ble videre nominert til en Oscar for sine visuelle effekter. Andre priser inkluderer en Blockbuster Entertainment Awards, en Bogey Award, to Golden Trailer Awards og en World Stunt Award.
## Rollebesetning
* Elisabeth Shue – Linda McKay
* Kevin Bacon – Sebastian Caine
* Josh Brolin – Matthew Kensington
* Kim Dickens – Sarah Kennedy
* Greg Grunberg – Carter Abbey
* Joey Slotnick – Frank Chase
* Mary Randle – Janice Walton
* William Devane – Dr. Howard Kramer
* Rhona Mitra – Sebastians nabo
* Pablo Espinosa – Ed

## Referanser


## Eksterne lenker
* 
* Filmtrailer på Cinemagia
NOU 2011: 1, Finanskriseutvalget

**Finanskriseutvalget** var et regjeringsoppnevnt utvalg som skulle gjennomgå den norske finansmarkedsreguleringen og den internasjonale finanskrisens innvirkning på det norske finansmarkedet. Utvalget ble oppnevnt ved kongelig resolusjon 19. juni 2009, og ble ledet av daglig leder ved Fafo, Jon M. Hippe. Utvalget skulle avgi sin utredning til Finansdepartementet innen 31. desember 2010. Utredningen ble avgitt til Finansdepartementet 25. januar 2011.

Utvalgets mandat var å "se på om finansmarkedene, slik de virker og er regulert i Norge i dag, oppfyller sin samfunnsmessige tiltenkte rolle på en best mulig måte, eller om det er sider ved dagens regulering som har uheldige samfunnsmessige effekter (...) Utvalget bør særlig se på utviklingen av ubalanser i markedene (bobler), herunder i eiendomsmarkedet."

## Finanskriseutvalgets sammensetning
* Daglig leder v/Fafo: Jon Hippe Oslo (utvalgets leder)
* Sjefsjurist Cecilie Ask Oslo
* Forbundsleder Jorunn Berland Bergen
* Ekspedisjonssjef Jan Bjørland Oslo
* Professor Per Christiansen Tromsø
* Direktør Randi Flesland Oslo
* Områdedirektør Kristin Gulbrandsen Oslo
* Avdelingsdirektør Ingebjørg Harto Oslo
* Professor Thore Johnsen Bergen
* Professor Lars Jonung, Brussel/Stockholm
* Cand. oecon Tore Lindholt Skedsmo
* Siviløkonom Bente Rathe Trondheim
* Sjeføkonom Stein Reegård Bærum
* Professor Erik Reinert Tjøme
* Forsker Bent Sofus Tranøy Bærum
* Professor Karen Helene Ulltveit-Moe Bærum

## Referanser
Paul Bogle

**Paul Bogle** (født 1820, død 1865) var en jamaicansk opprører og baptist-diakon som ble henrettet av britene for opprør mot kolonimakten på Jamaica. 

Han var en leder for Morant Bay-opprøret i 1865 som er blitt sett på som vendepunktet i jamaicansk historie. Bogle ble tatt til fange av britene i oktober dette året, og henrettet på ordre fra Storbritannia. De andre som var med på opprøret ble pisket og husene deres ble rasert av britene. 

Bogle ble senere kalt en nasjonalhelt på Jamaica fordi han slåss mot det britiske kolonistyret i Jamaica. Han har blant annet fått hodet sitt avbildet på den jamaicanske 10 cent-mynten og to dollar-seddelen. The Paul Bogle High School som ligger i bygda der han ble født er blitt oppkalt til minne om ham. Han har også fått mange sanger skrevet om seg og en rekke filmer har blitt laget med livet hans som hovedtema.

## Referanser
Maksym Mazuryk

**Maksym Anatolijovytsj Mazuryk**, ukrainsk Максим Анатолійович Мазурик (født 2. april 1983 i Donetsk) er en ukrainsk stavhopper.

## Karriere
I 2002 ble han juniorverdensmester i stavhopp, med 5,55 meter. Som senior kom han på 8.-plass under EM i friidrett 2006 i Göteborg, og 11.-plass under VM i Osaka året etter. Under innendørs-VM 2008 i Spania hoppet han 5,70 og kom på 6.-plass. I 2008 fikk han også en ny internasjonal medalje, da han fikk bronse i IAAF World Athletics Final i Stuttgart.

I 2009 vant han gull i IAAF World Athletics Final i Thessaloniki, og han greide 4.-plass under VM i friidrett 2009. I 2010 greide han bare 5,45 under VM i friidrett innendørs, og endte på 14.-plass, men under EM senere på året slo han til med 5,80 og fikk sølv.

## Referanser


## Eksterne lenker
*
Vestindias herrelandslag i cricket

**Vest-Indias herrelandslag i cricket** (*West Indies cricket team* også kjent som *the Windies*) er et flernasjonalt cricket-lag som representerer 15 hovedsakelig engelskspråklige karibiske land.

Fra midten av 1970-tallet til tidlig på 1990-tallet var Vest-India ett av de sterkeste cricketlagene i verden både i Test og One Day International. Vest-India har vunnet VM i cricket to ganger (1975 og 1979). De vant også ICC Champions Trophy i 2004, og Twenty20-VM i 2012 og 2016.

## Land og territorier som er representert
*
*
*
*
*
*
*
*
*
*

**Britiske territorier**

*
*
*

**Andre territorier**

*
*

Disse landene har også egne landslag som konkurrerer seg imellom. Det er også vanlig for andre landslag å spille oppladningskamper mot et av landslagene i forkant av kamper mot hele Vest-Indias landslag.

## Referanser
Sam Sharpe

**Sam Sharpe** (født 1801 på Jamaica, død 23. mai 1832 på Jamaica) var en baptistpredikant som ble lederen for slavene som sto bak slaveopprøret på Jamaica på 1800-tallet. 

## Liv og virke
Sharpe var slave hele sitt liv, selv om han hadde fått lov til å bli godt utdannet til baptistdiakon. På grunn av utdannelsen ble han høyt respektert av de andre slavene, og han ble en kjent predikant og leder for dem. 

Sharpe arbeidet som diakon ved Burchell Baptist Church i Montego Bay, der presten het Thomas Burchell. Sharpe tilbrakte det meste av sin tid med reiser til ulike eiendommer i St. James-området og utdannet slavene om kristendom og frihet for alle. 

I den feilaktige oppfatning at frigjøring allerede hadde blitt gitt til slavene av det britiske parlamentet, organiserte Sharpe en fredelig generalstreik over mange av eiendommene i det vestlige Jamaica i en kritisk tid for plantasjens eiere, nemlig under innhøsting av sukkerrør. Sharpes fredelige protest eskalerte kraftig og anses som det største slaveopprøret på Jamaica. Under opprøret ble hundrevis drept, inkludert 14 hvite plantasjeeiere. 

Opprøret ble slått kraftig ned av Jamaicas militære innen to uker, og mange av ledere, inkludert Sharpe, ble hengt i 1832. Like før han ble hengt for sin rolle i opprøret, sa Sharpe «Jeg vil heller dø i galgen, enn å leve i et minutt mer i slaveri». Opprøret er blitt sett på som en av hovedårsakene til den endelige avskaffelsen av slaveri i det britiske imperiet. 

I 1975 erklærte regjeringen av det uavhengige Jamaica at Sharpe var en nasjonalhelt. Han fikk en skole i Montego Bay grunnlagt og oppkalt etter seg. Han er også blitt avbildet på diverse jamaicanske mynter og sedler gjennom tidene.

## Referanser
Przemysław Czerwiński

**Przemysław Czerwiński** (født 1983) er en polsk stavhopper.

## Karriere
Czerwiński er fem ganger polsk mester i stavsprang; innendørs i 2002, 2004 og 2006, og i U23-klassen i 2003 og 2005.

Han deltok i Junior-VM 2002, der kom han på 8.-plass med 5,30 meter. I 2006 deltok han i sitt første EM, under EM i friidrett i Göteborg. Der endte han på femteplass med 5,65 meter.

Hans første internasjonale mesterskapsmedalje fikk han i 2010, da han fikk bronse under EM i friidrett 2010 i Barcelona.

## Referanser


## Eksterne lenker
* 
* European Atletics - Przemysław Czerwiński
Mzungu

**Mzungu** (flertall *Wazungu*) er på swahili betegnelsen for «hvit person (av europeisk opphav)». Ordet betyr opprinnelig «omstreifer». Betydningen «hvit person» skal ha oppstått på 1700-tallet for å beskrive oppdagelsesreisende, misjonærer og slavehandlere fra Europa. Ordet er vanlig i bantu-språkene i Øst-, Sentral- og Sør-Afrika, særlig i Kenya, Tanzania og Uganda.

På swahili kalles kinesere og «asiater med ukjent nasjonalitet» for *Mchina* (*Wachina* i flertall), koreanere *Mkorea*, japanere *Mjapanese*, arabere *Mwarabu* (*Waarabu* i flertall) og indere  *Mhindi* (*Wahindi* i flertall).

Fordi folkegrupper vanligvis bare omtaler seg selv som «vanlige mennesker», har det i Afrika ikke vært en egen betegnelse for «svarte», altså mennesker med mørk hud. Man har imidlertid behov for egne ord når man skal snakke om «de andre». 

## Se også
* Gringo, meksikaneres kallenavn på «hvite» fra USA
* Farang, thai-ord for «hvite» eller europeisk og vestlig kultur
Shakedown

En konstruksjon som er utsatt for gjentatte laster kan bryte sammen på grunn av omfattende plastisk flyting, selv om ikke noen av lastene i seg selv er i stand til å forårsake brudd. Når det ikke skjer sier en at konstruksjonen har **shakedown**. Den er da sikker og vil ikke bryte sammen.

## Brudd eller shakedown
Konstruksjonen kan få plastisk brudd ved gjentatte laster på to grunnleggende måter:
* Først ved at elementer i konstruksjonen gjentatte ganger blir utsatt for strekk og trykk. Det blir kalt for alternerende brudd. 
* Den andre er om en har flere bidrag til plastisk deformasjon, slik at deformasjonen etterhvert bygger seg opp. Konstruksjonen er da utsatt for enten bare strekk eller bare trykk. Til slutt er deformasjonene så store at de kan sammenliknes med brudd. Det kalles inkrementelt brudd.
En praktisk konstruksjon vil ofte utsettes for en kombinasjon av disse lasttypene.

Endringene i konstruksjonen kan gradvis bli mindre når antall lastvekslinger øker, til en kommer til en situasjon der det ikke skjer videre endringer. Ved påfølgende lastvekslinger er det bare elastiske endringer. Når dette skjer sier en at konstruksjonen har shakedown. 

Om spenningene overskrider en gitt verdi vil konstruksjonen ikke bli shakedown, og deformasjonene vil øke fram til den bryter sammen. Det kreves flere lastvekslinger gjerne i størrelsesorden ti, for å få brudd. 

Shakedown sjekkes vanligvis som en del av kontrollen i utmattingsgrensetilstanden.  En kontroll for lavsyklus-utmatting kan i en del tilfeller erstatte kontrollen av shakedown.

## Øvre grense shakedown-teorem

Det er utviklet flere teoremer om shakedown. Øvre grense shakedown-teorem sier at om det eksisterer en fordeling av restmomenter i en ramme som er statisk mulig med null ytre laster, som også tilfredsstiller tre spesifiserte formler i alle tverrsnitt vil en få shakedown. Disse betingelsene er nødvendige og tilstrekkelige for å få shakedown. De to første formlene omhandler inkrementelt brudd, mens den tredje er om alternerende brudd. 

Det har ikke vært mulig å knytte kravene til deformasjoner i stedet for moment.

Formlene gjelder for bjelker og rammer med to akser med symmetri og like flytespenninger på trykk og strekk.

Shakedownteoremet er uavhengige av lastrekkefølgen. Det forutsetter at deformasjonene og rotasjonene er små.

Tilstedeværelsen av restspenninger i konstruksjonene, manglende tilpassinger, fabrikkasjonsprosessen eller bevegelser av understøttelser har ikke noe innflytelse på om shakedown opptrer.

Teoremet er påvist av Grüning i 1926.

## Referanser
* Jan A. König: Shakedown of elastic-plastic structures, Fundamental studies in engineering 7, Elsevier forlag, 1987.
* B-G Neil: The plastic methods of structural Analysis, Chapman and Hall, London, 1977
* NORSOK N-004: Design of steel structures, Revisjon 2, Oktober 2004
Synergi Solutions

**Synergi Solutions AS** var et norsk produktutviklingsfirma som utviklet og leverte programvareløsningen Synergi. Selskapet ble grunnlagt i 1989 under navnet Pride ASA (PRofessional Information Systems DEvelopment), grunnet den store offshoreaktiviteten i Stavanger. I 1999 ble det etablert datterselskap i Aberdeen i Skottland og Uppsala i Sverige. 

Rundt 2003 ekspanderte selskapet ved å selge inn sitt avviksrapporteringssystem til blant annet transport (fly, båt, bil) og offentlig sektor herunder helsevesenet.  

I 2008 signerte Synergi Solutions en partner- og supportavtale med det globale IT-selskapet Logica. 

Synergi Solutions AS ble kjøpt opp av DNV i 2012, og er nå en avdeling i DNV Software, som igjen som er en heleid virksomhet i Veritas. Produktet het pr 2015 Synergi Life.

## Referanser


## Eksterne lenker
* DNV Software
* Synergi Life
Mission to Mars

***Mission to Mars*** er en amerikansk science fiction- og eventyrfilm fra 2000 regissert av Brian De Palma. Handlingen er lagt til en nær fremtid, nærmere bestemt i 2020-årene. En besetning på et romskip lander på planeten Mars. Der gjør de oppdagelser som forklarer menneskets herkomst. Hovedrollene spilles av Gary Sinise, Tim Robbins, Connie Nielsen og Don Cheadle.

Filmen ble dårlig mottatt av anmelderne. Den ble også kommersiell skuffelse.

## Handling
Tiden satt til 2020-årene og menneskeheten i ferd med å innta Mars. Etter en vellykket landing møter de en heller ublid skjebne når en mystisk superstorm feier nesten hele mannskapet av banen. En mann overlever og rekker å sende en siste melding til jorden før all kontakt blir brutt. Etter en tid i verdensrommet ankommer neste delegasjon. Ved hjelp av en teknikk som går ut på å lese DNA-molekyler ut av sukkertøy, løser de mysteriet for menneskets herkomst.

## Om filmen
### Popularitet
*Mission to Mars* ble ikke den store kommersielle suksessen som var forventet. Den innbrakte 111 millioner dollar på verdensbasis, hvorav 60,9 millioner i USA. Den havnet på 40-plass over de mest innbringende filmene i 2000 og på 41-plass i USA.

Produksjonsbudsjettet var på ca 100 millioner dollar. 

### Mottakelse
Den ble forholdsvis dårlig mottatt av filmkritikerne, noe som gjenspeiles i at den kun har fått 25 % på Rotten Tomatoes og 34 % på Metacritic. Den amerikanske filmkritikeren Roger Ebert gav den 2,5 av 4 stjerner, mens Leonard Maltin gav den 2 av 4 stjerner.

*[[VG]]* og *[[Dagsavisen]]* gav den terningkast to, mens *[[Dagbladet]]* gav den én. 

CINERAMA gav den terningkast to og skrev: «*Resultatet har heller blitt en laber film uten substans og realisme. De Palma hadde alle muligheter til å lage en storfilm om Mars, et slags motivator når nå menneskeheten forhåpentligvis setter kurs for den røde planeten om ikke så altfor lenge. Han misslykkes fullstendig*».
## Rollebesetning
* Gary Sinise: Jim McConnell
* Tim Robbins: Woodrow „Woody“ Blake
* Don Cheadle: Luke Graham
* Connie Nielsen: Terri Fisher
* Jerry O'Connell: Phil Ohlmyer
* Peter Outerbridge: Sergei Kirov
* Kavan Smith: Nicholas Willis 
* Jill Teed: Reneé Coté 
* Elise Neal: Debra Graham 
* Kim Delaney: Maggie McConnell
* Armin Mueller-Stahl: Ramier Beck

## Referanser


## Eksterne lenker
*
Tunceli

**Tunceli** er en by i den østlige delen av Anatolia i Tyrkia og det administrative senteret for Tunceli-provinsen. Sletten som byen ligger på befinner seg 940 meter over havet.

## Klima
Tunceli har et kontinentalt klima med kalde og snøfulle vintere, og varme og tørre sommere.

## Referanser
Karsk (Polen)

**Karsk** (, tidligere kjent under det tyske navnet **Kartzig**) er en landsby i det nordøstlige Polen. Stedet ligger i Nowogard kommune i Powiat-området i Det vestpommerske voivodskap, og har 91 innbyggere.

Karsk ligger fire kilometer fra regionsenteret Nowogard og ca. 45 kilometer unna voivodskaphovedstaden Szczecin.
Ronny Helgesen

**Ronny Helgesen** (født 1958) er en norsk paragliderpioner. Helgesen startet med fallskjermhopping på 1970-tallet og har siden den gang samlet opp over 3000 hopp. Han var blant annet en av hopperne som landet med det som da var verdens største flagg under åpningsseremonien i Lysgårdsbakken på Lillehammer 1994. Han konverterte til paragliding i 1986 etter litt eksperimentering med motvindsstarter i hoppbakken på Rena med fallskjerm. 

Helgesen er medlem av Oslo Paraglidingklubb. 

## Internasjonale meritter
* 2007, 1.-plass i Nordic open
* 2008, 1.-plass i Nordic open
* 2009, topp 10 plassering VM i Mexico
* 2009, 2.-plass i Nordic open
* 2010, 1.-plass i Nordic open 
* 2010, 1.-plass i prøve-VM i Spania

## Referanser
DR Big Band

**DR Big Band** (etablert i 1964 som **New Radio Dance Orchestra**) er et dansk storband.

I 1964 hadde Danmarks Radio (DR) monopol på radio og fjernsynssendinger. Men de var uten et eget jazzband, noe som ledelsen i DR mente de burde ha for å være sitt monopolistiske ansvar bevisst.

## Eksterne lenker
* 
*
Tunceli (provins)

**Tunceli** (kurdisk *Dêrsîm*, zazaisk *Dêrsim*) er en provins i Tyrkia. Provinsen ble kalt Dersim inntil 1936 (Dersim betyr sølvdør på Zazaki og kurdisk.) Den har et areal på 7406 km². Provinshovedstad er Tunceli. 

Klimaet er kontinentalt med kalde snørike vintre og hete, tørre somre. 

## Distrikter

Provinsen Tunceli består av åtte distrikter:

## Referanser




## Eksterne lenker
*
Turbasert strategispill

**Turbasert strategispill**, også kalt **rundebasert strategispill** (fra engelsk: ***Turn-based strategy***, forkortet **TBS**) er en type spill hvor spillerne venter på tur med å foreta sine trekk. Dette skiller seg fra sanntidsstrategispill hvor alle trekk foregår i sanntid («real time»). Uttrykket brukes primært om videospill for å skille turbaserte spill fra nettopp sanntidsstrategi.

## Brettspill
De aller fleste brettspill, og dataversjoner av brettspill, er turbaserte. Spill som sjakk, dam eller bondesjakk, er turbaserte strategispill. 7Wonders eller andre brettspill der alle gjør oppgavene sine samtidig innen hver tur, anses normalt ikke som turbaserte.

## Turbasert strategi
Turbaserte stragtegispill er spill der man hver tur gjør valg som vil ha påvirkning både på kort sikt og på lang sikt. Dataspillserien *[[Civilization]]* er kanskje de mest kjente turbaserte strategispillene. I *Civilization* prøver  spillerne å bygge opp en sivilisasjon ved hjelp av forskning, krig, handel og forhandlinger med andre spillere. Andre spillserier som har påvirket sjangeren er *[[Warlords]]* , *[[Master of Orion]]*, *[[Heroes of Might and Magic]]*, *[[Panzer General]]*-serien og *[[Age of Wonders]]* -serien.

## Turbasert taktikk
Turbasert taktikk er en type turbaserte strategispill der det som skjer hver tur har mer fokus enn i andre strategispill. Spill som *[[X-COM]]* og *[[Jagged Alliance]]*, der hvert lag flytter sine folk etter tur, er eksempler på tidlige populære serier innen sjangeren. Kamper i for eksempel *[[Fallout]]* og *[[Fallout 2]]*  er også turbasert taktikk. Mer trivielle serier som *[[Worms (videospillserie)|Worms]]*, der man etter tur forsøker å skyte hverandre, er også å anse som turbasert taktikk.

## Spill med åpen kildekode
Mange turbaserte strategispill har hatt fans som har laget åpne ny-utgivelser. *[[Freeciv]]* og *[[FreeCol]]* er prosjekter basert på åpen kildekode inspirert av Sid Meiers spill *[[Sid Meier's Civilization|Civilization]]* og *[[Sid Meier's Colonization|Colonization]]*, mens ** er en tilsvarende versjon av *[[X-COM]]*, og *FreeLords* er en versjon av *Warlords*.

## Referanser
Patrick Allen

**Patrick Allen** (født 7. februar 1951 i Portland Parish, Jamaica) er generalguvernør på Jamaica. 

Allen ble offisielt utnevnt til generalguvernør den 26. februar 2009. Han er den sjette personen, og den femte fra Jamaica, som har blitt tildelt denne posisjonen siden Jamaicas uavhengighet fra Storbritannia i 1962. 

Etter endt eksamen ved Moneague Teacher's College underviste han ved Water Valley School i St. Mary i tre år før han ble utpekt som rektor for Robins Bay Primary School i St. Mary i 1976. I 1978 ble han rektor for Hillside Primary School i St. Mary. I 1980 begynte han å studere ved Andrews University i Michigan, der han oppnådde en bachelorgrad i historie og religion før han begynte på en mastergrad i systematisk teologi. Allen vendte tilbake til Jamaica i 1986 og ble utnevnt til utdannings- og kommunikasjonsdirektør i Sentral-Jamaica.

I 1996 reiste Patrick tilbake til Andrews University får å lese til sin doktorgrad og i 1998 ble han tildelt graden Ph.D i pedagogikk, administrasjon og tilsyn. I løpet av den perioden jobbet han som assisterende kontofører ved Andrews University. Da han kom tilbake til Jamaica i 1998, ble han valgt til president for den sentrale Jamaica.

Allen har vært gift i 33 år og han og hans kone, Denise Patricia (født Beckford), er foreldre til tre barn, Kurt og Candice, som bor henholdsvis i Michigan og Atlanta, og David som fremdeles er bosatt i Jamaica. Ekteparet har tre barnebarn. 

Allen overtok som generalguvernør på Jamaica den 26. februar 2009. 

Allen ble utnevnt til kommandør av den jamaicanske Order of Distinction i 2006. Den jamaicanske dronningen utnevnte Allen til en *Knight Grand Cross* av den kjente Order of St. Michael and St. George 26. mai 2009. Han ble derved opphøyet i ridderstanden og fikk rett til å føre tiltaleformen *[[Sir]]* foran sitt navn.  

## Referanser


## Eksterne lenker
* His Excellency the Most Honourable Sir Patrick Linton Allen, ON, GCMG, CD, Governor-General of Jamaica, biografi fra Kings House, Jamaicas generalguvernørembete.
I’m a Pilgrim

**«I'm a Pilgrim»** er en amerikansk salme, skrevet av George F. Root (melodi) og  Mrs. Maxwell (tekst).

## Norsk versjon
Den norske tittelen er «Alt min Fader vet».

### Innspilling
*J.A. Albro, den gang major i Frelsesarmeen, med stryke-kvartett. Innspilt i mars 1936. Utgitt på 78-platene Sonora 229 og Sonata 44.

## Eksterne lenker
*I'm a Pilgrim (Maxwell)
Alexander Bustamante

**Alexander Bustamante** (født William Alexander Clarke 24. februar 1884, død 6. august 1977) var politiker og statsminister på Jamaica.

Etter å ha reist over store deler av verden, og blant annet jobbet som politimann på Cuba og som en dietetiker i ett sykehus i New York, kom han tilbake til Jamaica i 1932 og ble en leder av kampen mot kolonistyret der. Han fikk offentlig oppmerksomhet for første gang som forfatter av brev til *Daily Gleaner*-avisen, i 1937 ble han kasserer i Jamaicas fagforbund som var blitt grunnlagt av arbeideraktivisten Allan G.S. Coombs.

Han ble fengslet for sin undergravende virksomhet mot det britiske kolonistyret på Jamaica i 1940. Han ble løslatt fra fengselet igjen i 1943 og grunnla Jamaicas arbeiderparti samme år. I 1947 og 1948 var han også borgermester i Kingston. Selv om i utgangspunktet var tilhenger, snudde han til å bli en sterk motstander av Føderasjonen av De vestindiske øyer, og han agiterte sterkt for at Jamaica skulle bli en selvstendig stat.

Jamaica ble selvstendig i 1962 og Bustamante fungerte som det selvstendige landets aller første statsminister frem til 1967. Men i 1965 trakk han seg fra aktiv deltakelse i det offentlige liv, og den reelle makten ble deretter holdt av hans nestleder, Donald Sangster.

Bustamante døde i 1977 i en alder av 93 år. Før han døde ble utnevnt til storkorsridder av Order of the British Empire. han ble derved opphøyet i ridderstanden og fikk rett til å føre tiltaleformen *[[sir]]* foran sitt navn. Han ble i 1969 utnevnt til medlem av den jamaicanske Nasjonalheltens orden, en ære han delte med sin fetter Norman Manley.

## Referanser
Queer tango

**Queer Tango** er et forsøk på å løsrive seg fra de tradisjonelle heteronormative kjønnsrollene i argentinsk tango. Queertango-dansere ønsker å bryte med forestillingen om tango som en dans mellom menn og kvinner, der menn er den *aktive* fører og kvinner den *passive* følger. Queer tango utfordrer forestillingen om hva det vil si å føre og følge og queertango-dansere skifter ofte rolle i løpet av dansen eller lar det være uklart hvem som fører.

Queer tango står sterkest blant lesbiske, homofile og transpersoner LHBT, men også for heterofile gir queer tango en mulighet til å utforske andre sider ved tango. Ved å lære både å føre og følge økes sensitiviteten og muligheten for god kommunikasjon mellom dansepartnerne.

## Historien om Queer Tango
På begynnelsen av 1900-tallet fantes det et stort overskudd av nyimmigrerte ugifte menn i Buenos Aires. Dans, ved siden av bordell-besøk, var blant de få mulighetene disse mennene hadde for å treffe kvinner. For å bli flinke å danse og dermed bedre sine sjanser overfor det annet kjønn, øvde menn med å danse med hverandre. Samkjønnet dans har dermed lange tradisjoner i tango.

Tango ble sett på som en dans for arbeiderklassen i Buenos Aires.  Men når dansen ble populær i Europa, særlig i Paris, ble tango reintrodusert i Buenos Aires som en dans for overklassen. Imidlertid førte dette til at aspektet med samkjønnet dans ble borte og på milongaene i Buenos Aires ble det forbudt for menn å danse sammen.

Samkjønnet dans har likefullt forekommet siden tangoens opprinnelse, men Queer tango bevegelsen som sådan oppsto i Hamburg i 2001 ved arrangeringen av den første lesbisk-homofile milonga. Samme år fant den første internasjonale queertango-festivalen sted. Grunnleggerne valgte å bruke begrepet ”queer” som referanse til queer teori som stiller spørsmål ved det naturgitte i kjønnsroller og seksuelle preferanser.

Siden har Queer tango bredt seg internasjonalt til bl.a. Berlin, Stockholm, New York, San Francisco og London. I Oslo begynte byggingen av et queertango-miljø i 2007 og foreningen Oslo Tango Queer ble stiftet i juni 2010.  Den første internasjonale queertango-festivalen i Norge fant sted i Oslo 27.-29. august samme år.

I Buenos Aires åpnet den første Queer Milonga, La Marshall, i 2002. Den første internasjonale queertango-festivalen i Buenos Aires fant sted i 2008.

## Referanser


## Eksterne lenker
* Hamburg Queer Tango Festival
* Stockholm Queer Tango Festival 
* Queer Tango Festival San Francisco
* New York City Queer Tango Festival
* Oslo Tango Queer
* Exchange of gender roles: Woman leads man – Man leads woman – Fernando Sánchez and Ariadna Naveira dancing tango in *La Marshall*, Buenos Aires, 2009] – (YouTube-video), exchanges of embrace: 1:10,1:42,2:11,2:17 und 2:56
* Augusto Balizano and Miguel Moyano dancing tango in ''La Marshall'', Buenos Aires, 2007 – (video YouTube)
Edward Eyre

**Edward John Eyre** (født 5. august 1815 i Whipsnade, Bedfordshire, død 30. november 1901) var en britisk utforsker og oppdager av det australske kontinentet, koloniadministrator og omstridt guvernør på Jamaica. 

Eyre, var under sine ekspedisjoner sammen med sin kompanjong Aboriginal Wylie, den første europeer som noen gang krysset kysten av Australbukta og Nullarbor-sletta over land i 1840-1841, på en nesten 2000 kilometer tur til Albany i Vest-Australia. 

I tillegg til å utforske innlandet av Sør-Australia og New South Wales, var Eyre medvirkende til å opprettholde freden mellom de hvite nybyggerne og de innfødte aboriginerne langs Murray River. Fra 1848 til 1853 var han viseguvernør i New Munster-provinsen (dagens Sørøya) på New Zealand under ledelse av George Grey. Han giftet seg med Miss Adelaide Ormond i 1850. Hun var datter av kaptein James Ormond.

Fra 1854 var han guvernør av flere britiske kolonier i Karibia. Etter Morant Bay-opprøret på Jamaica i 1865 fikk Eyre flere hundre innfødte pisket og drept, noe som i hjemlandet resulterte i krav om at Eyre skulle bli arrestert og stilt for retten for drap på svarte innfødte slaver på de karibiske øyene. To ganger ble Eyre stilt for retten etter tiltalte om mord, men tiltalte ble aldri rettskraftige.

I 1970 ble Edward Eyre hedret med et frimerke med hans portrett utgitt av Australia Post.

Eyresjøen og Eyrehalvøya i Sør-Australia er oppkalt etter han.

## Referanser
Manfred Wolf

**Manfred Wolf** (født 11. januar 1948) er en tysk tidligere skihopper som konkurrerte for DDR. Han satte verdensrekord i skiflyging med 165 meter i Planica 23. mars 1969.

Wolf deltok i den tysk-østerrikske hoppuka i 1971/72 og 1972/73, og ble nummer 5 sammenlagt i 1972/73. Hans beste enkeltplassering var 4. plass i Garmisch-Partenkirchen 1. januar 1973.

I OL i Sapporo i 1972 ble han nummer 5 i storbakken og nummer 38 i normalbakken. Samme år ble han nummer 6 i VM i skiflyging i Planica.

Han vant også renn i Zakopane i 1969 og Lahtis i 1972. Manfred Wolf la opp som skihopper i 1974.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skispringen.com: Portrait: Manfred Wolf (GER)

## Eksterne lenker
*
Anita Skorgan (album)

***Anita Skorgan*** er et musikkalbum med Anita Skorgan, utgitt i 1978. Albumet ble utgitt av plateselskapet Snowflake.

## Sporliste

# «Håpløst er jeg bundet til deg» («Hopelessly Devoted to You») (John Farrar/Andreas Diesen). Fra filmen *[[Grease]]*
# «Innvandreren» («The Immigrant») (Neil Sedaka, Phil Cody/Andreas Diesen)
# «Together»
# «Jorden lever»
# «I en stille stund» (Neil Sedaka, Phil Cody/Andreas Diesen)
# «I morgen»
# «Ikaros»
# «Ikke sovne nå»
# «Det er mamma som bestemmer»
# «Vent en stund»
# «Sommerferie»
# «Edith Gassion»
# «De lyse netter»

## Referanser


## Eksterne lenker
*
Diego de Nicuesa

**Diego de Nicuesa** (død 1511 i Torredonjimeno nær Baeza) var en spansk oppdagelsesreisende og conquistador. 

## Biografi
Diego ankom Santo Domingo i spril 1502, med Nicolás de Ovando y Cáceres' flotilje.

I 1506 ble han utnevnt til guvernør for Costa Rica, som Columbus hadde utforsket på sin fjerde og siste ekspedisjon mellom 1502 og 1504. Flåten gikk på grunn ved Darién i dagens Panama, og sykdom, sult og fiendtlige indianere gjorde at han gav opp og seilte tilbake til Spania. 

I 1509 gjorde han et nytt forsøk. Før han forlot Spania, ble han utnevnt til guvernør av landområdet vest for Urabá-bukta: Darién, Mosquitobukta og Costa Rica. 

I Mosquito-bukta etablerte han en koloni ved navn Nombre de Dios, men det gikk like dårlig som med hans første ekspedisjon. Kolonien slet med matmangel, fiendtlige indianere og sykdommer. I 1510 ble han reddet av sin kompanjong Colmenares, som kom med forsyninger og flere menn. Med seg hadde Colmenares to menn fra en nyetablert koloni ved navn Santa María, som var blitt etablert i Darién av conquistadoren Balboa uten Nicuesas kjennskap. Mennene kom med tilbud om lojalitet fra kolonistene, men Nicuesa var ikke fornøyd med det, og forlot kolonien for å straffe kolonistene i Santa María og selv ta kontrollen. Utsendingene lyktes imidlertid med å komme Nicuesa i forkjøpet og advare Balboa, som dermed var forberedt på Nicuesas ankomst. Guvernøren ble nektet å gå i land, og hans menn fikk valget mellom å få komme i land og bli i kolonien eller å følge Nicuesa. De fleste valgte å gå i land og bli kolonister i Santa María, mens Nicuesa og 17 lojale menn ble sendt til havs igjen. Det antas at han forsøkte å nå Santo Domingo, men han kom aldri fram. Skipet forsvant, og ingen hørte noensinne mer til ham.

## Referanser
Einar Skuleson

**Einar Skuleson** eller **Einarr Skúlason** var en islandsk prest og skald som levde i Norge og på Island på 1100-tallet.

Han tilhørte samme slekt som Egill Skallagrímsson, de såkalte *Mýramenn*, og levde det meste av sitt liv i Norge, hvor han var i tjeneste hos kongene Sigurd Jorsalfare, Harald Gille og Haralds sønner, særlig Øystein Haraldsson. 

Det beste kjente av hans *[[drápa|dráper]]* er *[[Geisli]]* («Solstrålen»), et hyllningsdikt til Olav den hellige. Drapen ble første gang framført i Nidarosdomen i 1153, i nærvær av tre konger (Øystein, Sigurd og Inge Krokrygg) og den første erkebiskopen: Jon Birgersson. Diktet er skrevet i dróttkvætt-form, og er den eldste bevarte *drápa* med kristent innhold.

Han skrev også diktet *Elfarvísur* for Gregorius Dagsson til minne om Gregorius' seier over Håkon Herdebrei ved Konghelle i 1159. 

Einarrs dikt finnes i Heimskringla, Flateyjarbók, Morkinskinna, Fagrskinna og Skaldskaparmål. Hans reise til Norge er skildret i den korte *[[Einars þáttr Skúlasonar|Tåtten om Einar Skuleson]]*.

## Kilder
Ichi the Killer

***Ichi the Killer*** er en japansk actionthriller og exploitationfilm fra 2001 regissert av Takashi Miike. Hovedrollen spilles av Tadanobu Asano. Den er basert på Hideo Yamamotos manga-serie med samme navn.

Filmen har blitt bannlyst i flere land på grunn av dens brutale voldsskildringer. Den ble utgitt på DVD i Norge i 2007, men i 2008 bestemte Medietilsynet at den skulle forbys.

## Handling
Når en Yakuza boss ved navn Anjo forsvinner med 300 millioner yen og hans viktigste tjener, må en sadistisk mann ved navn Kakihara, og resten av hans gjengmedlemmer gå på jakt etter ham. Etter å ha fanget og torturert en rivaliserende yakuza-medlem for å leter etter svar, så innser de snart at de har feil mann og begynner å se etter mann ved navn Jijii som tipset dem av i første omgang. Snart møter Kakihara og hans menn Ichi, en psykotisk, seksuelt undertrykt ung mann med utrolige kampsport evner og knivblad som kommer ut av hans sko. Etter at Ichi tar ut medlemmer en for en av Yakuza, mens Kakihara forfølger Ichi og Ichi er kontrolleren til Jijii. Det ender i et blodig oppgjør mellom de to.

## Rolleliste

## Referanser


## Eksterne lenker
*
Gjerrigknark

**Gjerrigknark** er et begrep om en person som, uavhengig av sin økonomiske situasjon, forsøker å unngå å bruke eller gi fra seg penger, eller ønsker å spare penger der det er mulig, og betegner en overdrevet sparsommelighet. I klassisk psykologi (Sigmund Freud og psykoanalyse) forbindes egenskapen med en anal-retentiv mentalitet, som da antas å skyldes spesielle forhold i tidlig barndom (pottetrening). En motsatt personlighet beskrives som romslig, raus eller gavmild.

Stereotypen som tilsettes gjerrigknarker er gjerne: rikdom, grådighet, en selvønsket fattig livsstil for å verne om egne midler og også øke mengden av disse. Internasjonalt karakteriseres ofte skottene som gjerrige og nederlenderne som sparsommelige, selv om dette ikke nødvendigvis har rot i virkeligheten. 

Gjerrigknarken er blitt en klassisk litterær figur som er skildret i mange sjangre, fra romaner og skuespill til tegneserier og dikt. Gjerrigknarken tjener ofte som propagandaklisje av en kapitalist, slik karikaturer fra østblokkland i den kalde krigen viste, da gjerne som finanshaier eller forretningsfolk som utnytter andre og legger til seg store rikdommer og ikke er interessert i skjebnen til fattige medborgere. 

## Referanser
Pastell (album)

***Pastell*** er et musikkalbum med Anita Skorgan, utgitt i 1981. Albumet lå 16 uker på VG-lista og endte med 21.-plass som beste plassering.

## Sporliste
# «Pastell»
# «Så sjenert»
# «Hvor er du nå»
# «Kinoland»
# «Takk skal du ha»
# «Til Ludvik»
# «Bare gråt»
# «Oss er alt vi har»
# «Det ondes natt»
# «Farvel»

## Eksterne lenker
*
Milonga

:*Milonga er et ord med flere betydninger. Denne artikkelen omhandler dansen milonga og milongamusikken. Se også [[Milonga (dansetilstelning)]].*

**Milonga** er en pardans og musikkstil som oppsto i Rio de la Platas storbyer Buenos Aires og Montevideo. Musikken kjennetegnes av sin synkoperte bassgang og skal ha utgangspunkt i trommerytmer som de afrikanske slavene tok med seg fra Kongo. Rytmen lever videre i mange andre synkretistiske latinamerikanske danser. Milonga er trolig en videreutvikling av Candombe.

Milonga er i dag tett knyttet til tango og regnes som en av tangoens forgjengere. Milonga danses på de samme tilstelningene som tango og tangovals og spilles av de samme orkestrene.
Natalja Antjukh

**Natalja Nikolajevna Antjukh** (russisk: Наталья Николаевна Антюх; født 26. juni 1981 i St. Petersburg) er en russisk friidrettsutøver som konkurrerer i 400 meter hekk og 400 meter. Under EM i friidrett 2010 i Barcelona tok hun gull på 400 meter hekk foran Vanja Stambolova og Perri Shakes-Drayton med tiden 52,92. Hun deltok også under VM i friidrett 2009 i Berlin der hun tok bronse på 400 meter stafett. Under Sommer-OL 2004 i Athen representerte hun Russland, og hun tok sølv på 400 meter stafett og bronse på 400 meter.

I 2020 var Antjukh blant fire russiske friidrettsutøvere som ble anklaget for å ha benyttet doping. Sakene var basert på etterforskning  av russisk doping utført foVerdens antidopingbyrå og presentert i 2016 av den canadiske advokaten Richard McLaren. Utestengelsen ble bekreftet 7. april 2021 av CAS da hun ble utestengt fra friidrett i 4 år som medførste at alle hennes resultater fra 30. juni 2013 ble strøket. I 2022 ble alle hennes resultater fra 15. juli 2012 strøket.

## Personlige rekorder
* 200 meter – 22,75 s (2004)
* 400 meter – 49,85 s (2004)
* 400 meter hekk – 52,92 s (2010)

## Referanser


## Eksterne lenker
*
Wonderland by Night

**«Wonderland by Night»** (Tysk tittel: **«Wonderland bei Nacht»**) er en tysk melodi skrevet av Klaus Günther Neumann. Den var Bert Kaempferts første hit med sitt orkester.
Engelbert Humperdinck spilte inn en sangversjon. Den ble utgitt på hans album *A Man Without Love* (1968).

## Norsk versjon
C.C. Bøyesen har skrevet en norsk tekst. På norsk bærer den tittelen «Nattens drømmeland».

### Innspilling
*Jan Høiland med Carsten Kloumans orkester. Innspilt 20. februar 1961. Utgitt på singlen Columbia 45GN&nbsp;1686 og på EP-platen Columbia SEGN&nbsp;54.

## Listeplasseringer

## Referanser
Hjartåstunnelen

**Hjartåstunnelen** er en tunnel ved Vefsn i Nordland på fylkesvei 78. Tunnelen er 1 127 m lang.

## Se også
* Lindsettunnelen
* Holandtunnelen
* Veitunneler i Norge

## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@417025,7307409,11/vegobjekt:89198983:58b02c:67)
Liste over Jamaicas generalguvernører

**[[Jamaica]]s generalguvernør** er monarkens representant og fungerer som landets statsoverhode. Jamaica ble selvstendig fra Storbritannia 6. august 1962.

## Liste

## Kilder
*
Peter Lesser

**Peter Lesser** (født 15. august 1941 i Eisenberg i Thüringen) er en tysk tidligere skihopper som konkurrerte for DDR. Han tangerte verdensrekorden i skiflyging med 141 meter 1. mars 1962 og satte ny verdensrekord med 145 meter 21. mars 1965. Begge rekordene ble satt i Bad Mitterndorf (Kulm).

Han deltok i den tysk-østerrikske hoppuka mellom 1960 og 1968, og ble nummer 5 sammenlagt i 1966/67. Hans beste enkeltresultat var 2. plass i Oberstdorf 30. desember 1966. Han var med i VM i 1962 og 1966, der hans beste plassering var 5. plass i storbakken i Zakopane i 1962.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
* 
*
Ingen vei tilbake (Anita Skorgan-album)

:*Se også [[Ingen vei tilbake (andre betydninger)]]*
***Ingen vei tilbake*** er et musikkalbum med Anita Skorgan, utgitt i 1979. 

## Sporliste

# «Follow the Leader»
# «Ung og forelsket»
# «Klemme deg»
# «Hvil deg nå»
# «7 ensomme kvelder»
# «Vuggevise»
# «Kjærlighetens øyne»
# «Ta meg tilbake»
# «Du plantet et frø»
# «No Hard Feelings»
# «Et døgn»
# «Noe du ønsker å ha for deg selv»
Fritz Tschannen

**Fritz Tschannen** (født 13. mai 1920 i Saint-Imier, død 23. mars 2011) var en sveitsisk skihopper og musiker. Han representerte Skiclub Adelboden. Tschannen ble den siste som satte verdensrekord i den gamle skiflygingsbakken i Planica da han hoppet 120 meter i mars 1948.

Han vant skiflygingsuka der verdensrekorden ble satt, og ble også nummer 3 i skiflygingsuka i Planica i 1947. Han ble nummer 9 i OL i St. Moritz i 1948, og nummer 22 i VM i Lake Placid i 1950. Tschannen vant hopprennet Montgomery Cup i Gstaad i 1947 og 1951. Han fikk tilbud om å trene det amerikanske hopplandslaget, men da han ikke fikk visum til USA på grunn av Koreakrigen, valgte han i stedet å flytte til Canada for å jobbe som musiker.

Fritz Tschannen gjorde sin første solokonsert som trekkspiller da han var 8 år, og var senere trekkspillærer. Han var musiker og arrangør for Canadas radio fra 1952 til 1954, han var også musikklærer og hadde sitt eget TV-program. I 1964 flyttet han tilbake til Sveits og grunnla sin egen musikkskole, og han var senere også dirigent.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Planica 1934-2010: All international competitions, all podium winners and competitors with the longest ski jumps and flights
* Liste over slovenske skiflygingsrekorder og bakkerekorder i Planica (slovensk)
* Reconstruction Matten ski jumping hill Gstaad, 2000 (s. 4)
* Editions Marc Reift: Fritz Tschannen  (besøkt 26. mars 2013)
* 

## Eksterne lenker
*
Milonga (dansetilstelning)

**Milonga** er navnet på en dansetilstelning der man danser tango. Begrepet brukes også om en dans og en musikkstil som er tett knyttet til tango. Ordet kan også brukes om selve stedet der dansetilstelningen finner sted.

I Buenos Aires er tradisjonelle Milongaer preget av streng protokoll. Man kan ikke sette seg hvor man vil, men blir plassert ved et bord av hovmesteren. De beste danserne plasseres gjerne nær dansegulvet. Man skal i utgangspunktet by opp kun ved hjelp av blikk og små gester. Kun menn kan by opp og kvinner kan avvise en invitasjon gjennom rett og slett å ignorere den. 

Musikken deles opp i grupper (tanda) på 3-4 danser av samme stil, avbrutt av en cortina, en klart musikalsk brudd som signaliserer for danserne at tandaen er over. Mannen ledsager da kvinnen tilbake til sin plass og takker for dansen.

Mer uformelle øvingsaktige tango-dansetilstelninger kalles practica.
Arbeidsulykke

En **arbeidsulykke** er en plutselig eller uventet, og uønsket hendelse under arbeidet. Arbeidsulykker kan føre til personskader (inkludert dødsfall), materiellskader og miljøskader.  

Per 1000 ansatte i alle næringer ble det rapportert 3,9 arbeidsulykker både i 2022 og 2023, I 2023 var det 36 arbeidsulykker med dødelig utfall totalt  

## Se også
* Arbeidsskadedødsfall
* Personskadeforbundet LTN, norsk interesseorganisasjon for mennesker med alle typer skader og deres pårørende
* Yrkesskade (arbeidsskade)

## Referanser